Градево
Градѐво е село в Югозападна България. То се намира в община Симитли, област Благоевград.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

География 
Село Градево се намира в планински район. Градево е разпръснато село – някои от махалите са Баба Цвета, Марево, Срандашка, Реката.

История 

Градево възниква като колибарско село. Споменава се в турските документи от 1576 година. През XIX век тук се отглеждат много кози, овце, овес, царевица, ечемик, картофи.

В 1891 година Георги Стрезов пише за селото:

Към 1900 година според статистиката на Васил Кънчов („Македония. Етнография и статистика“) населението на селото брои 1650 души, всичките българи-християни.

При избухването на Балканската война в 1912 година дванадесет души от Градево са доброволци в Македоно-одринското опълчение.

През учебната 1926-1927 година в Градево функционира прогимназия с един клас, в която се обучават 28 ученици (25 момчета и 3 момичета), обучавани от един волнонаемен учител.

В селото има построен паметник на падналите във войните за България. Като отличил се герой е Александър Кръстев Масларски (1897-1944), убит през 1944 г. покрай Гюешево. По големият му син Стоян Александров Масларски (1923-1996) също участва във Втората световна война. Той участва в основните военни действия при форсирането на река Драва. Завръща се от войната с военни почести.

Кооперирането на земята се извършва в началото на 1958.

Културни и природни забележителности 
 Църквата „Свети Илия“ е обект от национално значение. Тя е изградена през 1847 година в махалата Реката. Тя е каменна, трикорабна псевдобазилика с притвор и балкон под него. През 2011 година е извършен основен ремонт и подмяна на покрива. Църквата „Свети Никола“ е построена в 1861 година в Овнарската махала.
 Параклис „Свети 40 мъченици“ е осветен през август 2016 г.

Личности 
Родени в Градево

  Аврам Младенов (1864 – 1940), български църковен деец
  Ангел Иванов Кацарски, македоно-одрински опълченец, 1 рота на 13 кукушка дружина
  Ангел Мазнеов (1863 – 1902), български революционер
  Гълъб Георгиев (р. 1934), кмет на Благоевград 1971-1977, 1990
  Димитър Атанасов Биров (р. 1912 - ?), интербригадист
  Димитър Пирински (1866 - ?), български лекар, завършил медицина в Тулуза в 1901 г.
  Иван Павлов, доброволец в четата на Иван Атанасов – Инджето през Сръбско-българската война в 1885 година 
  Йордан Биров, български революционер
  Йордан Цицков (1865 – 1925), български революционер
  Димитър Янев (1928 - 2013), български композитор
  Мирчо Юруков (1907 – 1963), български революционер, публицист и историк
  Никола Младенов (1879/1880 – ?), македоно-одрински опълченец, родом от Градево, жител на Дубница, 2 и 3 рота на 7 кумановска дружина
  Никола Цветков, доброволец в четата на Иван Атанасов – Инджето през Сръбско-българската война в 1885 година
  Петър (Кара Петър), войвода на ВМОРО
  Спас Димитров, български революционер от ВМОРО, умрял след 1918 г.
  Стоил Иванов (? – 1899), български учител в Градево между 1849 и 1855 година и свещеник там между 1855 и 1879 година, умира в Дупница
  Стоян Сотиров (1903 – 1984), български художник
  Тодор Иванов Кацарски (1871 – ?), български революционер, арестуван и измъчван във връзка с отвличането на мис Стоун, войвода на чета по време на Горноджумайското въстание в 1902 година.
  Тодор Атанасов, доброволец в четата на Иван Атанасов – Инджето през Сръбско-българската война в 1885 година 
  Тодор Илиев, доброволец в четата на Иван Атанасов – Инджето през Сръбско-българската война в 1885 година 
  Александър Попаврамов Младенов (19.04.1892 - ?), български революционер, деец на ВМРО (Иван Михайлов)
  Филип Аврамов (1929 – 1997), български композитор;
  Христо Градевецът, български революционер
  Христо Юруков (1918 – ?), кмет на Благоевград 1967-1971

Починали в Градево
  Георгиос Колокотронис (1866 – 1913), гръцки военен деец
  Йоанис Велисариу (1861 – 1913), гръцки военен деец
  Никола Ганчев, български военен деец, поручик, загинал през Междусъюзническа война
  Яне Маламов (1865 – 1925), български революционер, деец на ВМОРО и БКП
  Яне Трандафилов, доброволец в четата на Иван Атанасов – Инджето през Сръбско-българската война в 1885 година

Свързани с Градево
  Яне Маревски, български свещеник в Градево, инициатор за откриване на училището в селото около 1850-1860 година, учител в Годлево през 1867 година

Вижте също 
 Градевска акция на ВМРО (1925)

Бележки 

Села в област Благоевград
Населени места в община Симитли